CELEX: 62009CA0127
Language: el
Date: 2010-06-03 00:00:00
Title: Υπόθεση C-127/09: Απόφαση του Δικαστηρίου (τέταρτο τμήμα) της 3ης Ιουνίου 2010 [αίτηση του Oberlandesgericht Nürnberg (Γερμανία) για την έκδοση προδικαστικής αποφάσεως] — Coty Prestige Lancaster Group GmbH κατά Simex Trading AG [Δίκαιο των σημάτων — Κανονισμός (ΕΚ) 40/94 — Άρθρο 13, παράγραφος 1 — Οδηγία 89/104/EOK — Άρθρο 7, παράγραφος 1 — Ανάλωση των δικαιωμάτων του δικαιούχου επί του σήματος — Έννοια της «διαθέσεως προϊόντος στο εμπόριο» — Συγκατάθεση του δικαιούχου — Διάθεση από τον δικαιούχο σήματος φιαλιδίων αρώματος με την ένδειξη «προς δοκιμή» σε εγκεκριμένο εξειδικευμένο έμπορο, μέλος επιλεκτικού συστήματος διανομής]

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/8
            
         Απόφαση του Δικαστηρίου (τέταρτο τμήμα) της 3ης Ιουνίου 2010 [αίτηση του Oberlandesgericht Nürnberg (Γερμανία) για την έκδοση προδικαστικής αποφάσεως] — Coty Prestige Lancaster Group GmbH κατά Simex Trading AG
   (Υπόθεση C-127/09) (1)
   
   (Δίκαιο των σημάτων - Κανονισμός (ΕΚ) 40/94 - Άρθρο 13, παράγραφος 1 - Οδηγία 89/104/EOK - Άρθρο 7, παράγραφος 1 - Ανάλωση των δικαιωμάτων του δικαιούχου επί του σήματος - Έννοια της «διαθέσεως προϊόντος στο εμπόριο» - Συγκατάθεση του δικαιούχου - Διάθεση από τον δικαιούχο σήματος φιαλιδίων αρώματος με την ένδειξη «προς δοκιμή» σε εγκεκριμένο εξειδικευμένο έμπορο, μέλος επιλεκτικού συστήματος διανομής)
   2010/C 209/11
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Nürnberg
   
      Διάδικοι στην υπόθεση της κύριας δίκης
   
   Coty Prestige Lancaster Group GmbH
   κατά
   Simex Trading AG
   
      Αντικείμενο
   
   Αίτηση εκδόσεως προδικαστικής αποφάσεως — Oberlandesgericht Nürnberg — Ερμηνεία του άρθρου 13, παράγραφος 1, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1) και του άρθρου 7 της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1) — Ανάλωση του δικαιώματος που παρέχει το σήμα — Ερμηνεία της φράσεως «προϊόντα που έχουν διατεθεί στο εμπόριο» — Δείγματα αρωμάτων των οποίων η συσκευασία φέρει την ένδειξη ότι το προϊόν προορίζεται για διαφημιστικούς σκοπούς και δεν πωλείται και τα οποία διατίθενται, μέχρι νεωτέρας και χωρίς μεταβίβαση κυριότητας, στους βάσει συμβάσεως εγκεκριμένους εμπόρους
   
      Διατακτικό
   
   Υπό περιστάσεις όπως αυτές της κύριας δίκης, το άρθρο 13, παράγραφος 1, του κανονισμού (ΕΚ) 40/94 του Συμβουλίου, της 20ής Δεκεμβρίου 1998, και το άρθρο 7, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, όπως τροποποιήθηκε από τη Συμφωνία για τον Ευρωπαϊκό Οικονομικό Χώρο, της 2ας Μαΐου 1992, έχουν την έννοια ότι ανάλωση των δικαιωμάτων που παρέχει το σήμα επέρχεται μόνον αν, κατά την κρίση που απόκειται στο αιτούν δικαστήριο, είναι δυνατό να συναχθεί η ύπαρξη ρητής ή σιωπηρής συγκαταθέσεως του δικαιούχου του δικαιώματος επί του σήματος στη διάθεση στο εμπόριο, εντός της Ευρωπαϊκής Κοινότητας ή του Ευρωπαϊκού Οικονομικού Χώρου αντιστοίχως, των επίμαχων προϊόντων ως προς τα οποία προβάλλεται η εν λόγω ανάλωση.
   Υπό περιστάσεις όπως αυτές της κύριας δίκης, κατά τις οποίες η παραχώρηση «φιαλιδίων αρώματος προς δοκιμή» σε συμβατικώς δεσμευόμενους ενδιάμεσους εμπόρους, προκειμένου να μπορούν οι πιθανοί πελάτες τους να χρησιμοποιούν το περιεχόμενο του προϊόντος για δοκιμαστικούς σκοπούς, λαμβάνει χώρα χωρίς μεταβίβαση της κυριότητας και με την απαγόρευση να πωληθούν, όπου η ανάκληση του εμπορεύματος από τον δικαιούχο του δικαιώματος επί του σήματος παραμένει δυνατή ανά πάσα στιγμή και η συσκευασία του συγκεκριμένου εμπορεύματος διαφέρει σαφώς από αυτήν των φιαλιδίων αρώματος που διατίθενται συνήθως στους εν λόγω ενδιάμεσους εμπόρους από τον δικαιούχο του δικαιώματος επί του σήματος, το γεγονός ότι τα προαναφερθέντα φιαλίδια αρώματος προς δοκιμή είναι φιαλίδια αρώματος σε συσκευασία επί της οποίας υπάρχουν οι ενδείξεις «επίδειξη» και «απαγορεύεται η πώληση» αποκλείει την έμμεση αναγνώριση ότι υπάρχει τέτοιου είδους συγκατάθεση του δικαιούχου του δικαιώματος επί του σήματος, ελλείψει αποδεικτικών στοιχείων περί του αντιθέτου, ζήτημα η κρίση επί του οποίου απόκειται στο αιτούν δικαστήριο.
   
      (1)  ΕΕ C 141 της 20.6.2009.